கேள்வி: மனித அணுமாற்று நுரையீரல் வைரசு பற்றி நீங்கள் என்ன அறிந்துள்ளீர்கள்?
பதில்: file:Pathogens-04-00682-g001.png மனித அணுமாற்று நுரையீரல் வைரசு அல்லது மனித மெட்டாநியுமோ வைரசு (ஆங்கிலத்தில் Human metapneumovirus அல்லது HMPV அல்லது hMPV) என்பது சுவாச நோய்களை ஏற்படுத்தும் ஒரு தீநுண்மி ஆகும். இது குறிப்பாக குழந்தைகள், முதியவர்கள், நோய் எதிர்ப்பு சக்தி குறைவாக உள்ளவர்களில் சுவாச நோய்த்தொற்றுகளை ஏற்படுத்தும். பொதுவாக 6-12 மாத குழந்தைகள் இந்த தீநுண்மியினால் அதிகம் பாதிக்கப்படுகின்றனர். இது சுவாசக்குழாய் அழற்சி, நுரையீரல் அழற்சி, மூச்சுக்குழாய் அழற்சி போன்ற பல்வேறு சுவாச நோய்களை ஏற்படுத்தும்.
கேள்வி: மனித அணுமாற்று நுரையீரல் வைரசு - வரலாறு பற்றி தகவல் சொல்.
பதில்: இது 2001ஆம் ஆண்டில் நெதர்லாந்து முதன்முதலில் கண்டுபிடிக்கப்பட்டது. பல ஆண்டுகளாக மனிதர்களை பாதித்து வந்த இந்த தீநுண்மி, இதன் முறையான கண்டுபிடிப்பிற்கு முன்பே ஐம்பது ஆண்டுகளுக்கு மேலாக இருந்தது என்று ஆராய்ச்சியாளர்கள் தெரிவிக்கின்றனர். இடச்சுக் குடியரசு ஆய்வாளர்கள் குழந்தைகளின் சுவாச நோய்களை ஆராய்ந்த போது இந்த தீநுண்மியைக் கண்டறிந்தனர். இது ''பாரமிக்சோவிரிடே'' குடும்பத்தைச் சேர்ந்த தீநுண்மி ஆகும். இதே குடும்பத்தைச் சேர்ந்த மனித சுவாசநுண்குழல் அழற்சி வைரசு இது நெருங்கிய தொடர்பு கொண்டுள்ளது.
கேள்வி: மனித அணுமாற்று நுரையீரல் வைரசு - நோய் பரவும் விதம் பற்றி நீங்கள் என்ன அறிந்துள்ளீர்கள்?
பதில்: இந்த திநுண்மி முக்கியமாக சுவாச துளிகள் மூலம் பரவுகிறது. நோய் தொற்று உள்ள நபர் இருமும் போதோ அல்லது தும்மும் போதோ வெளியேறும் நுண்துளிகள் மூலம் மற்றவர்களுக்கு இந்நோய்ப் பரவுகிறது. மாசுபட்ட மேற்பரப்புகளை தொட்டு பின் முகத்தை தொடுவதன் மூலமும் இந்த தீநுண்மி பரவக்கூடும்.
கேள்வி: மனித அணுமாற்று நுரையீரல் வைரசு - நோய் அறிகுறிகள் குறித்து விரிவாக சொல்லுங்கள்.
பதில்: இந்த தீநுண்மி தொற்று ஏற்பட்ட 3-7 நாட்களுக்குள் நோய் அறிகுறிகள் தோன்றத் தொடங்கும். பொதுவான அறிகுறிகளில் மூக்கு ஒழுகுதல், இருமல், தொண்டை வலி, காய்ச்சல் ஆகியவை அடங்கும். சில நேரங்களில் மூச்சு விடுவதில் சிரமம் ஏற்படலாம். பெரும்பாலான நேரங்களில் லேசான சளி காய்ச்சல் போன்ற அறிகுறிகளுடன் நோய் சரியாகிவிடும்.
கேள்வி: மனித அணுமாற்று நுரையீரல் வைரசு - பாதிக்கப்படக்கூடிய குழுக்கள் பற்றி நீங்கள் என்ன அறிந்துள்ளீர்கள்?
பதில்: குழந்தைகள், முதியவர்கள், நோய் எதிர்ப்பு சக்தி குறைந்தவர்கள் இந்த தீநுண்மி அதிகம் பாதிக்கப்படக்கூடியவர்கள். குறிப்பாக ஐந்து வயதிற்குட்பட்ட குழந்தைகளில் இந்த நோய்த்தொற்று அதிகம் காணப்படுகிறது.
கேள்வி: மனித அணுமாற்று நுரையீரல் வைரசு - சிகிச்சை முறைகள் பற்றி நீங்கள் என்ன அறிந்துள்ளீர்கள்?
பதில்: பொதுவாக அறிகுறிகளை குறைக்கும் வகையில் சிகிச்சை அளிக்கப்படுகிறது. போதுமான ஓய்வு, அதிக அளவு நீர் மற்றும் திரவங்களை உட்கொள்ளுதல், காய்ச்சலை கட்டுப்படுத்தும் மருந்துகள் ஆகியவை அடங்கும். கடுமையான நோயாளிகளுக்கு மருத்துவமனையில் சிகிச்சை தேவைப்படலாம்.
கேள்வி: மனித அணுமாற்று நுரையீரல் வைரசு - தடுப்பு முறைகள் பற்றி நீங்கள் என்ன அறிந்துள்ளீர்கள்?
பதில்: அடிக்கடி சோப்பு மற்றும் தண்ணீர் கொண்டு கை கழுவுதல், நெரிசலான இடங்களில் முகக்கவசம் அணிதல், நோயாளிகளுடன் நெருங்கிய தொடர்பை தவிர்த்தல் போன்ற அடிப்படை சுகாதார நடைமுறைகளை பின்பற்றுவதன் மூலம் இந்த தீநுண்மி தொற்றை தடுக்க முடியும்.
கேள்வி: மனித அணுமாற்று நுரையீரல் வைரசு - ஆராய்ச்சி மற்றும் எதிர்காலம் பற்றி விளக்கவும்.
பதில்: தற்போது இந்த தீநுண்மிக்கு எதிரான தடுப்பூசி இல்லை. ஆனால் உலகெங்கிலும் உள்ள ஆராய்ச்சியாளர்கள் தடுப்பூசி மற்றும் சிறந்த சிகிச்சை முறைகளை உருவாக்க ஆராய்ச்சியில் ஈடுபட்டுள்ளனர்.